NDTV से बोले नितिन गडकरी- हरियाणा-महाराष्ट्र चुनाव में टूटेंगे पिछले सभी रिकॉर्ड, दोनों राज्यों में BJP...  
नितिन गडकरी ने NDTV से की कई मुद्दों पर बात
बोले- महाराष्ट्र हरियाणा में टूटेंगे सारे रिकॉर्ड
कहा- PMC खाताधारकों का पैसा सुरक्षित
नितिन गडकरी ने कहा कि बैंक की समस्या आज की नहीं है. कांग्रेस ने पिछले 40-50 साल में बैंकों का जिस तरह से उपयोग किया, जिस तरह से लोन बांटे. इसके कारण ये समस्याएं आई हैं. बैंक की समस्या हमें विरासत में मिली है. उन्होंने कहा कि बैंकिंग सिस्टम को सुधारने का हम प्रयास कर रहे हैं. उन्होंने कहा कि बैंक पूरी तरह से सुरक्षित हैं.
वहीं, आर्थिक सुस्ती पर चर्चा करते हुए नितिन गडकरी (Nitin Gadkari) ने कहा कि मोदी सरकार देश के विकास के लिए प्रतिबद्ध है. हम हर वर्ग और सेक्टर को मजबूत करने की कोशिश कर रहे हैं. उन्होंने कहा कि जल्द ही भारत को विकास के पथ पर तेजी से बढ़ती हुई अर्थव्यवस्था साबित करके दिखाएंगे. नितिन गडकरी ने पी चिदंबरम के मुद्दे पर भी बात की. उन्होंने कहा कि हम किसी को तकलीफ नहीं दे रहे हैं, कानून अपना काम कर रहा है. जो पाप किया उसे छुपाने के लिए प्रतिशोध का आरोप लगा रहे हैं.
बता दें कि महाराष्ट्र और हरियाणा में 21 अक्टूबर को मतदान होगा और मतगणना 24 अक्टूबर को होगी. लोकसभा चुनावों के बाद यह इस साल के पहले विधानसभा चुनाव हैं. हरियाणा विधानसभा का कार्यकाल 2 नवंबर को और महाराष्ट्र विधानसभा का कार्यकाल 9 नवंबर को खत्म हो रहा है.